《倦寻芳·京口阻潮》
清代·杨葆光

白飞柳絮，红绽樱桃，春去何许。喜仿新晴，避过几朝阴雨。

一叶扁舟潆浅水，几丛幽草沿江渚。倚篷看，只疏花两岸，乱红无数。

顿催起、客怀愁损，潮信频差，离思尤苦。容易光阴，几度盼君南浦。

云水相逢鸥鹭伴，烟波远溯鸳鸯侣。阻重城，已遥窥、黛螺佳处。

作者简介：（1830—1912）江苏娄县人，字古酝，号苏盦，又号红豆词人。诸生。同治间，居保定莲池书院，与修《畿辅通志》。光绪间官浙江景宁知县。骈散文诗词均有名。有《苏盦集》。